Streymnes

Streymnes (dansk: Strømnæs) er en bygd på Færøyene. Streymnes ligger på Streymoy, langs sundet som skiller øya fra Eysturoy. Mellom Streymes og nabobygda Hvalvík springer Stórá ut. Det er et lakseførende vassdrag. 

Streymnes tilhører Hvalvíkar sókn, som lenge også var en egen kommune. I 2005 ble Hvalvíkar kommuna innlemmet i Sunda kommuna.

Streymnes er en av de fire gamle markatalsbygdene langs Sundini. Den er første gang omtalt i skriftlige kilder som Strommennes i jordeboken fra 1584. Det strømsterke sundet har antagelig gitt navn til både bygda og øya den ligger på. 

Den første hvalfangststasjonen på Færøyene ble bygget på Gjánoyri nord for Streymnes, like ved sognegrensen til Haldórsvík, i 1893. Den ble bygget av det norske hvalfangstrederiet Urd. Driften opphørte i 1925.

 Referanser 

Kategori:Bosetninger på Færøyene
Kategori:Streymoy
Kategori:Portal:Færøyene/artikler